stanford-oval/wikipedia huggingface dataset:
John Crabbe
Ura

Southampton FC oli Crabben kasvattajaseura, jonka riveissä hän pelasi myös ensimmäiset ammattilaisottelunsa. Tämän jälkeen hän pelasi lukuisissa englantilaisissa seuroissa 1970- ja 1980-luvuilla. Crabbe on pelannut myös Suomen pääsarjaa kahteen otteeseen: kaudella 1984 hän pelasi Kemin Palloseurassa (20 ottelua, 5 maalia) ja kaudella 1988 Kuopion Palloseurassa (9 ottelua, ei maaleja).
Käännös suomeksi
HMS Cossack (1854)

| HMS Cossack |
| --- | --- |
 George Pechell Mendsin piirros HMS Cossackista ja HMS Tartarista.

Aluksen vaiheet
Rakentaja:  W. & H. Pitcherin telakka, Northfleet
Laskettu vesille:  15. toukokuuta 1854
Palveluskäyttöön:  10. lokakuuta 1854
Poistui palveluskäytöstä:  myyty romutettavaksi 19. toukokuuta 1875 Castlelle
Tekniset tiedot
Uppouma:  1 296 t (tyhjä) 1 965 t (kuormattu)
Pituus:  59,4 m
Leveys:  11,73 m
Syväys:  6,81 m
Koneteho:  250 hv
Nopeus:  9,055 solmua
Aseistus
Aseistus:  20 x 8" 42 cwt -tykkiä
HMS Cossack oli Britannian kuninkaallisen laivaston vuonna 1854 vesillelaskettu Cossack-luokan potkurikorvetti.
Valmistus

Venäjän keisarikunta tilasi aluksen W. & H. Pitcherin telakalta Northfleetistä Itämeren laivastolle. Aluksen nimeksi oli suunniteltu Witjas. Krimin sodan sytyttyä Britannia kuitenkin takavarikoi edelleen telakalla olleen aluksen ja luovuttaen sen Kuninkaalliselle laivastolle 5. huhtikuuta 1854.
Palvelus

Cossackin kapteeniksi määrättiin 19. elokuuta 1854 palvelukseen otettaessa Chathamissa Edward Gennys Fanshawe, jonka tehtävänä oli purjehtia Itämerelle. Alusta käytettiin Venäjän Itämeren laivastoa vastaan Oolannin sodassa. Aluksen päälliköksi määrättiin 21. elokuuta 1855 James Horsford Cockburn. Alus määrättiin heinäkuussa 1856 Pohjois-Amerikan ja Länsi-Intian asemalle, jossa sen kotisatamana oli pääosan ajasta Greytown Nicaraguassa. Alus palasi Englantiin, jossa se poistettiin palveluksesta 15. heinäkuuta 1857 Sheernessissä.
Alus palasi palvelukseen 16. kesäkuuta 1859 Sheernessissä komentajanaan Richard Moorman. Alus palasi Pohjois-Amerikan ja Länsi-Intian asemalle ja sieltä edelleen Kiinaan. Se palasi vuoden 1861 alussa Englantiin ja se poistettiin palveluksesta 22. elokuuta 1862 Sheernessissä.
Alus palasi palvelukseen  19. toukokuuta 1863 Välimeren laivastoon komentajanaan William Rae Rolland. Aluksen päälliköksi määrättiin 26. toukokuuta 1865 Richard Dunning White. Alus palasi Englantiin ja se poistettiin palveluksesta 23. helmikuuta 1867 Sheernessissä.
Alus palasi palvelukseen 9. joulukuuta 1868 komentajanaan John Edward Parish määrättynä Itä-Intian asemalle. Aluksen päälliköksi määrättiin 12. elokuuta 1871 australialainen Robert Gordon Douglas. Alus palasi Englantiin, jossa se poistettiin palveluksesta 18. heinäkuuta 1873 Sheernessissä ja se myytiin romutettavaksi 19. toukokuuta 1875 Castlelle Charltoniin.
Eira Huurinainen

Eira Huurinainen (s. 22. elokuuta 1936) on suomalainen yleisurheilija, joka saavutti yhden SM-mitalin pituushypyssä. Hän edusti Jääsken Kirijöitä.
Huurinainen saavutti pituushypyssä SM-kilpailuissa pronssia vuonna 1956 ja sijoittui kuudenneksi vuonna 1953.
Huurinaisen pituushyppyennätys on 517 cm, jonka hän teki Imatralla elokuussa 1955.
FS Courbet (1882)

| Courbet |
| --- | --- |
 Courbet

Aluksen vaiheet
Rakentaja:  Arsenal de Toulon
Kölinlasku:  19. heinäkuuta 1875
Laskettu vesille:  27. huhtikuuta 1882
Palveluskäyttöön:  20. lokakuuta 1886
Poistui palveluskäytöstä:  5. tammikuuta 1903
Loppuvaihe:  alusluettelosta 5. helmikuuta 1909 myyty romutettavaksi 25. elokuuta 1910
Tekniset tiedot
Uppouma:  10 450 t
Pituus:  94,95 m (vesiraja)
Leveys:  21,25 m
Syväys:  8,08-8,23 m
Koneteho:  8 300 ihp
Nopeus:  15-15,5 solmua
Miehistöä:  689
Aseistus
Aseistus:  4 × 340 mm/21 Mle 1881 -tykkiä 4 × 270 mm/20 Mle 1875 -tykkiä 6 × 140 mm Mle 1881 -tykki 12 × 37 mm Hotchkiss -tykkiä 5 × 14" torpedoputkea
Courbet oli Ranskan laivaston vuonna 1882 vesillelaskettu Courbet-luokan ironclad-taistelulaiva.
Valmistus

Alus tilattiin Toulonin laivastontelakalta ja sen köli laskettiin 19. heinäkuuta 1875. Alus laskettiin vesille 27. huhtikuuta 1882 nimellä Foudroyant. Tieto amiraali Courbetin 11. kesäkuuta tapahtuneesta kuolemasta lippulaivansa Bayardin kannella Makungissa tultua tietoon alus nimettiin 25. kesäkuuta 1885 meriministerin päätöksellä uudelleen Courbetiksi sen ollessa edelleen varustettavana. Se otettiin palvelukseen 20. lokakuuta 1886.
Palvelus

Alus poistettiin palveluksesta 4. tammikuuta 1903 ja se poistettiin alusluettelosta 5. helmikuuta 1909. Alus myytiin romutettavaksi 25. elokuuta 1910.
Huonekalu

Ruokapöytä
Huonekalu eli kaluste on kodin tai muun tilan sisustukseen kuuluva sisustamisväline, kuten vuode, sohva, pöytä, kirjahylly, tuoli ja lipasto.
Kalusteiden pääryhmät

Huonekalut voidaan jakaa ryhmiin sen mukaan millaisessa tilassa ja millaiseen tarpeeseen niitä käytetään:
Ruokailuryhmät ovat ruokailutilassa tarvittavia kalusteita, jotka usein suunnitellaan yhtenäisen kokonaisuuden muodostavaksi tuotesarjaksi. Ruokailuryhmä muodostuu vähintään ruokapöydästä ja sen ympärillä olevista tuoleista, mutta siihen voi kuulua myös ruokailutilassa tarvittavia apupöytiä, tarjoiluvaunuja, senkkejä, astiakaappeja ja -vitriinejä.
olohuonekalusteita ovat sohvat ja vuodesohvat, nojatuolit, sohvapöydät sekä kirjahyllyt ja muut säilytyskalusteet viihde-elektroniikalle, kirjoille, lehdille, äänilevyille, videotallenteille, peleille ym.
Makuuhuonekalusteita ovat vuoteiden ohella yöpöydät, lipastot, kampauspöydät sekä irralliset vaatekomerot. Ne suunnitellaan usein ulkonäöltään ja väritykseltään yhteensopivaksi tuotesarjaksi.
Lastenhuonekalusteet ovat erityisesti lasten tarpeisiin kehitettyjä ja mitoitettuja huonekaluja, joiden suunnittelussa, valmistuksessa ja asennuksessa kiinnitetään erityisesti huomiota kestävyyteen ja turvallisuuteen. Useamman lapsen makuuhuoneissa ja ahtaissa tiloissa suositaan kerros- ja parvisänkyjä. Monet lastenkalusteet suunnitellaan lapsen kehityksen myötä muuntuviksi, kuten jatkettavat sängyt.
toimisto- ja konttorikalusteet ovat joko ammattikäyttöön tarkoitettuja kestäviä ja muunneltavia julkitilakalusteita tai niiden edullisempia ja pienempään tilaan mahtuvia versioita, kuten kodin kirjoituspöytiä ja säädettäviä työtuoleja.
ulkokalusteet ovat säänkestäviä kalusteita parvekkeelle, pihaan, puutarhaan ja kesämökille.
Materiaali

puu
perusmateriaali, joka soveltuu lähes kaikkiin kalusteisiin
Suomessa tyypillistä huonekalupuuta ovat mänty, koivu ja jalopuista tammi, tiikki ja mahonki
metalli
ovien kahvat, koristeet, pöydän jalat ja tukirakenteet
tyypillisiä ovat messinki, valurauta, ruostumaton teräs, kromattu tai maalattu teräs jne.
muovi
lasi
hyllytasot
pöytälevyt
valaisimet
posliini
WC-kalusteet
kivi
pöytälevyt
Tyylisuunnat

gotiikka
renessanssi
barokki
varhaisrokokoo
uusklassismi
vanha siirtomaalaistyyli
kustavilainen tyyli
kertaustyylit
uusrenessanssi
uusbarokki
uusrokokoo
jugend
funktionalismi
Aiheesta muualla

Kuvia tai muita tiedostoja aiheesta Huonekalu Wikimedia Commonsissa
Kirjallisuutta

Nevaluoma, Kari-Otso & Kallio, Antti J.: Suomalaisten mestareiden huonekalut.  Espoo:  Paasilinna, 2011.  ISBN 978-952-5856-45-3
Marisa Coulter

| Marisa Coulter |
| --- | --- |
Luoja(t):  Philip Pullman
Näyttelijä(t):  Nicole Kidman (Kultainen kompassi) Ruth Wilson (His Dark Materials)
Ensi- esiintyminen:  Kultainen kompassi (1995)
Viimeinen esiintyminen:  Vedenpaisumus (2017)
Henkilötiedot
Sukupuoli:  nainen
Luonteenpiirteet:  älykäs, manipuloiva
Suhteet
Sisarukset:  Marcel Delamare (veli)
Lapset:  Lyra Belacqua
Tutut:  lordi Asriel
Infobox OKNimi-testi OK: 
Marisa Coulter eli rouva Coulter on kuvitteellinen hahmo englantilaisen Philip Pullmanin kirjoittamassa Universumien tomu -fantasiatrilogiassa ja siihen pohjautuvissa teoksissa. Hän on kirjasarjan antagonisti.
Rouva Coulteria kuvataan älykkääksi ja manipuloivaksi hahmoksi, joka haluaa hallita. Hänet esitetään salaperäisenä henkilönä, jonka tarkoitusperät eivät aina ole täysin selviä. Hahmoa on luonnehdittu sekoitukseksi pahaa äitipuolta, hyvää haltiakummia ja noitaa. Rouva Coulterin daimoni on kultainen apina.
Vuonna 2007 ensi-iltansa saanessa elokuvassa Kultainen kompassi rouva Coulteria näyttelee Nicole Kidman ja sarjaan perustuvassa televisiosarjassa His Dark Materials roolia esittää Ruth Wilson.
Kirjojen tapahtumat > Universumien tomu

Marisa Coulter on Universumien tomu -fantasiatrilogian päähenkilön Lyran äiti. Hän on luonteeltaan hyvin julma, eikä epäröi kiduttaa ja tappaa. Trilogian ensimmäisessä osassa hän toimii salaperäisten lapsikaappaajien johtajana. Järjestö kaappasi lapsia voidakseen erottaa heidät daimoneistaan erityisellä hopegiljotiinillä, estääkseen lapsien aikuistumisen. Trilogian viimeisessä osassa Marisa Coulter kuolee Lordi Asrielin kanssa, kun he vetävät Taivaan valtakunnan Sijaishallitsijan, Metatron-enkelin, mukanaan erääseen kuiluun.
Kirjojen tapahtumat > Lyran kirjat

Marisa Coulter esiintyy myös Universumien tomun jatkosarjassa Lyran kirjat. Sarjan ensimmäinen osa, Vedenpaisumus, kertoo Lyran varhaislapsuudesta ja sijoittuu aikaan ennen Universumien tomun tapahtumia. Rouva Coulter on tällöin vielä elossa.
Sarjan toisessa osassa, Ruusunmetsästäjät, selviää, että Marcel Delamare on Marisa Coulterin veli. Tämä syyttää Lyraa sisarensa noin kymmenen vuoden takaisesta katoamisesta.
Cosimo de’ Medici

Jacopo Pontormon maalaama muotokuva Cosimo de’ Medicistä.
Cosimo di Giovanni de’ Medici (27. syyskuuta 1389 Firenze – 1. elokuuta 1464) oli ensimmäinen Medicien poliittisen suvun jäsen ja Firenzen hallitsija. Häntä sanotaan myös ”vanhemmaksi” (”il Vecchio”) ja isänmaan isäksi (”pater patriae”).
Elämänvaiheet

Cosimo syntyi Firenzessä villakauppiaan ja pankkiirin poikana. Hän isänsä oli Giovanni di Bicci de’ Mediciltä, jolta Cosimo peri varallisuuden lisäksi myös liikemiehenvaistonsa ja varovaisuutensa. Cosimolla oli myös veli Lorenzo, ja hän oli tulevan valtiomiehen Lorenzo de’ Medicin isoisä. Vuonna 1415 hän avusti antipaavi Johannes XXIII:ta Konstanzin kirkolliskokouksessa.
Vuonna 1433 Cosimon valtaa alettiin pitää uhkana Medici-vastaiselle puolueelle, jota johtivat aatelismiehet Palla Strozzi ja Rinaldo. Saman vuoden syyskuussa Cosimo vangittiin, syytettynä Luccan valloituksen epäonnistumisesta, mutta hän onnistui muuttamaan vankilatuomionsa maanpaoksi. Cosimo lähti Padovaan, ja sieltä Venetsiaan, ottaen pankkinsa mukanaan. Tällä merkittävät vaikutukset Firenzen talouteen: vuoden kuluessa Firenzen rahoitusala oli niin huonolla tolalla, että maanpakotuomio täytyi kumota. Cosimo palasi Firenzeen vuonna 1434 ja johti maata loppuelämänsä ajan.
Cosimo de Medicin puoliso oli Contessina de' Bardi.
Firenzen ja taiteiden rahoittaja

Politiikassa Cosimo pyrki Pohjois-Italian rauhoittamiseen vuoden 1454 Lodin sopimuksella: Venetsia, Firenze ja Milano sekä myöhemmin Kirkkovaltio sopivat lopettavansa rajakiistansa. Vuonna 1439 hän oli myös välikätenä paavi Eugenius IV:n neuvoston siirtyessä Ferraralta Firenzeen.
Cosimo oli tunnettu kulttuurin ja taiteiden tukija sekä suuri kirjojen ystävä. Hän kulutti perheen omaisuutta Firenzen hyväksi. Hän oli Fra Angelicon, Fra Filippo Lippin ja Donatellon suosija. Taiteeseen sijoittaminen lisäsi hänen kansansuosiotaan. Hän uskalsi palkata arkkitehti Filippo Brunelleschin toteuttamaan Santa Maria del Fioren kupolin, vaikka hänen suunnitelmansa oli rakennusteknisesti vaativa. Vuosina 1434–1471 hän käytti kaikkiaan 663 755 floriinia "rakennuksiin, hyväntekeväisyyteen ja veroihin". Mukaan on laskettu hänen hyväksymiään mutta vasta hänen kuolemansa jälkeen toteutuneita hankkeita.
Aiheesta muualla

Kuvia tai muita tiedostoja aiheesta Cosimo de’ Medici Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Ranska  BnF data  Katalonia  Saksa  Italia  Israel  Belgia  Yhdysvallat  Japani  Tšekki  Alankomaat  Puola  Vatikaani 
Taiteenala:  ULAN 
Henkilöt:  Dizionario Biografico degli Italiani  Deutsche Biographie  DDB 
Muut:  SNAC  IdRef
Corpus vasorum antiquorum

| Corpus vasorum antiquorum |
| --- | --- |
 Corpus vasorum antiquorum, Pologne, Fascicule 1, 1931.
Kirjailija:  useita toimittajia
Kieli:  englanti, ranska, saksa, italia
Genre:  antiikintutkimus kokoomateos
Kustantaja:  yli 100 eri museota
Julkaistu:  1922–

Löydä lisää kirjojaKirjallisuuden teemasivulta
Corpus vasorum antiquorum (CVA) on antiikin aikaisten keramiikkavaasien kokoomateos. Sitä on julkaistu vuodesta 1922 lähtien, ja sen tarkoitus on julkaista tunnetut vaasit maittain ja museoittain. Pääpaino on antiikin Kreikan keramiikassa.
Korpuksessa on julkaistu (vuonna 2020) lähes 400 osaa. Suomen kokoelmat käsittävä osa on Corpus vasorum antiquorum Finland (2003).
Historia

Corpus vasorum antiquorum on kansainvälinen tutkimus- ja yhteistyöprojekti. Sen laittoi alulle ranskalainen arkeologi Edmond Pottier, joka otti vuonna 1919 tavoitteeksi kaiken antiikin aikaisen keramiikan julkaisemisen yhtenä korpuksena. Pottier toimi kuraattorina Louvressa, jossa oli tuohon aikaan maailman suurin kokoelma antiikin aikaista keramiikkaa. Ensimmäisenä julkaistiin sen kokoelmia käsittelevä osa vuonna 1922.
Pottierin alkuperäinen tavoite osoittautui liian kunnianhimoiseksi. Vuonna 1956 korpuksen sisältöä päätettiin rajata niin, että se käsittelee ennen kaikkea antiikin kreikkalaista keramiikkaa sekä siihen liittynyttä keramiikkaa. Nykyisin kokoomateosta toimittaa yhdessä 24 eri osallistujatahoa. Suojelijana toimii Union Académique Internationale Brysselissä. Uusien osien julkaiseminen jatkuu edelleen.
Julkaistujen osien digitointiprojekti laitettiin alulle vuonna 2000. Varsinainen digitointityö alkoi vuonna 2002 ja myös se jatkuu edelleen.
Osat

Vuonna 2020 korpuksessa oli julkaistu noin 395 osaa noin 150 kokoelmasta 31 eri maassa (joista 28 on edelleen olemassa). Yhteensä on julkaistu yli 100 000 eri vaasia.
| Maa | Vastuussa oleva taho | Toimittaja | Osien lkm | 1>  osa | Uusin osa |
| --- | --- | --- | --- | --- | --- |
| Alankomaat | Koninklijke Nederlandse Akademie van Wetenschappen | Ruurd Halbertsma | 12 | 1927 | 2009 |
| Australia |  | Margaret C. Miller | 1 | 2008 | 2008 |
| Belgia |  | Jean Balty | 3 | 1926 | 1949 |
| Espanja |  | Ricardo Olmos | 6 | 1930 | 1987 |
| Irlanti |  |  | 1 | 2001 | 2001 |
| Italia | Unione accademica nazionale | Luigi M. Todisco | 78 | 1925 | 2015 |
| Itävalta | Österreichische Akademie der Wissenschaften | Andreas Pülz | 7 | 1951 | 2019 |
| Japani | Japanische Akademie der Wissenschaften | Akira Mizuta | 2 | 1981 | 1991 |
| Jugoslavia |  |  | 4 | 1934 | 1979 |
| Kanada |  |  | 1 | 1981 | 1981 |
| Kreikka |  | María Pipilí | 13 | 1930 | 2012 |
| Kroatia |  |  | 1 | 2008 | 2008 |
| Kypros |  | Vásos Karagiórgis | 2 | 1963 | 1965 |
| Norja |  | Axel Seeberg | 2 | 1964 | 2000 |
| Puola | Polska Akademia Umiejętności | Ewdkosia Papuci-Władyka | 11 | 1932 | 2012 |
| Ranska | Académie des inscriptions et belles-lettres | Juliette de La Genière | 42 | 1923 | 2010 |
| Romania |  | Lucia Marinescu | 2 | 1965 | 1968 |
| Ruotsi |  | Charlotte Scheffer | 4 | 1980 | 1995 |
| Saksa | Bayerische Akademie der Wissenschaften | Paul Zanker | 100 | 1938 | 2016 |
| Saksan dem. tasavalta | Akademie der Wissenschaften der DDR |  | 3 | 1972 | 1990 |
| Serbia ja Montenegro |  |  | 1 | 2004 | 2004 |
| Suomi (CVA Finland) |  | Leena Pietilä-Castrén | 1 | 2003 | 2003 |
| Sveitsi | Schweizerische Akademie der Geistes- und Sozialwissenschaften | Christoph Reusser | 10 | 1962 | 2015 |
| Tanska |  | Bodil Bundgaard Rasmussen | 10 | 1925 | 2004 |
| Tšekki |  | Marie Dufková | 4 | 1978 | 2000 |
| Turkki |  |  | 1 | 2009 | 2009 |
| Unkari |  |  | 3 | 1981 | 2017 |
| Uusi-Seelanti |  | Dick Green | 1 | 1979 | 1979 |
| Venäjä |  | Olga Tugeschewa | 10 | 1996 | 2012 |
| Yhdistynyt kuningaskunta | British Academy | John Boardman | 24 | 1925 | 2010 |
| Yhdysvallat | Archaeological Institute of America | John H. Oakley | 39 | 1926 | 2015 |
Aiheesta muualla

Kuvia tai muita tiedostoja aiheesta Corpus vasorum antiquorum Wikimedia Commonsissa
Corpus Vasorum Antiquorum (englanniksi)
Arvo Huutoniemi

| Arvo Huutoniemi> Henkilötiedot |
| --- | --- |
Koko nimi:  Arvo Armas Huutoniemi
Syntynyt: 29. lokakuuta 1913 Lehtimäki
Kuollut: 21. toukokuuta 1996 (82 vuotta) Vantaa
Uran tiedot
Laji:  kiekonheitto
Seura:  Evijärven Urheilijat ja Helsingin Poliisi-Voimailijat
Arvo Armas Huutoniemi (29. lokakuuta 1913 Lehtimäki – 21. toukokuuta 1996 Vantaa) oli suomalainen kiekonheittäjä
Huutoniemi sijoittui Lontoon 1948 olympialaisten kiekonheitossa yhdeksänneksi. Neljä vuotta myöhemmin hän oli 38-vuotiaana mukana Helsingin olympialaisissa jääden karsinnassa sijalle 29 tuloksella 42,79.
Kotimaassaan Huutoniemi edusti Evijärven Urheilijoita ja Helsingin Poliisi-Voimailijoita. Hän voitti kiekonheiton Suomen mestaruuden vuosina 1947, 1948 ja 1951 sekä sai SM-hopeaa vuosina 1938, 1945 ja 1946. Hän edusti Suomea 16 maaottelussa. Ennätyksekseen 179 cm pitkä Huutoniemi heitti 49,01 m vuonna 1951. Ammatiltaan hän oli komisario. Hänelle on myönnetty Suomen Valkoisen Ruusun ritarimerkki.
Lorraine Crapp

| Mitalit | Mitalit | Mitalit |  |
| --- | --- | --- | --- |
|  Lorraine Crapp |  Lorraine Crapp |  Lorraine Crapp |  |
Maa:   Australia
Naisten uinti
|  Olympialaiset  |  Olympialaiset  |  Olympialaiset  |  |
|  Kultaa | Melbourne 1956 | 400 m vapaauinti |  |
|  Kultaa | Melbourne 1956 | 4×100 m vapaauinti |  |
|  Hopeaa | Melbourne 1956 | 100 m vapaauinti |  |
|  Hopeaa | Rooma 1960 | 4×100 m vapaauinti |  |
Lorraine Joyce Crapp (myöh. Thurlow, s. 17. lokakuuta 1938 Sydney) on entinen australialainen uimari. Hän osallistui uransa aikana kaksiin olympialaisiin, 1956 Melbournessa ja 1960 Roomassa.
Crapp aloitti uinnin Dawn Fraserin kanssa ja heitä valmensi Harry Gallagher mutta 16 vuoden iässä Crapp vaihtoi Frank Guthrien valmennettavaksi. Hänen valmennettavanaan Crapp rikkoi ensimmäisen maailmanennätyksensä kahdestakymmenestäkolmesta tammikuussa 1954, ja myöhemmin samana vuonna hän voitti kaksi mestaruutta Kansainyhteisön kisoissa 110 jaardin ja 440 jaardin vapaauinnissa.
Olympialaisiin saavuttaessa Crapp ja hänen ystävänsä Dawn Fraser jakoivat 100 metrin vapaauinnin maailmanennätyksen, ja pidemmillä matkoilla Crappin hallussa oli vielä kuusi lisää. Elokuussa 1956 hän oli rikkonut Ragnhild Hvegerin 16 vuotta vanhan 400 metrin vapaauinnin maailmanennätyksen ja alittanut ensimmäisenä naisena viiden minuutin rajan ajallaan 4.50,8. Itse olympialaisissa, 100 metrin vapaauinnin finaalissa, Fraser voitti niukasti Crappin, ja molemmat alittivat entisen maailmanennätyksen. Faith Leech varmisti australialaisille vielä kolmoisvoiton kyseisestä lajista.
Crapp voitti helposti kultaa 400 metrin vapaauinnissa, joka oli 100 metrin lisäksi ainoa naisten henkilökohtainen vapaauintilaji kilpailuissa, jättäen Fraserin taakseen lähes kahdeksan sekunnin päähän. Crapp, Fraser, Leech ja Sandra Morgan voittivat 4 × 100 metrin vapaauintiviestin uudella maailmanennätysajalla 4.17,1.
Vuoden 1960 olympialaisiin lähdön alla Crapp meni salaa naimisiin Australian joukkueen lääkärinä toimineen tohtori Bill Thurlow’n kanssa. Kun paljastui, että Crapp kisakaupungissa hiipi yöksi omalla kustannuksellaan Roomaan matkustaneen ja kisakylän ulkopuolella asuneen aviomiehensä luo, rajoitti Australian joukkueen johto Crappin liikkumista ja ryhtyi valvomaan häntä, mikä vaikutti negatiivisesti hänen kilpailumoraaliinsa. Hän osallistui Roomassa vain 4 × 100 metrin vapaauintiviestiin ja ui loppukilpailussa heikosti kolmannen osuuden, jolloin Australia jäi hopealle 2,4 sekuntia maailmanennätyksen 4.08,9 uineelle Yhdysvalloille hävinneenä.
Crapp toimi yhtenä olympialipun kantajista Sydneyn kesäolympialaisissa vuonna 2000.
Aiheesta muualla

Kuvia tai muita tiedostoja aiheesta Lorraine Crapp Wikimedia Commonsissa
Lorraine Crapp Bio, Stats, and Results (Arkistoitu – Internet Archive) Olympics at Sports-Reference.com (englanniksi)
Naisten 400 metrin vapaauinnin olympiavoittajat
Naisten 4 × 100 metrin vapaauintiviestin olympiavoittajat
| --- | --- |
Auktoriteettitunnisteet: Henkilöt :  Australian Women's Register
Convair 880

| Convair 880 |
| --- | --- |
 Yhdysvaltain laivaston Convair 880 tankkaamassa A-4 Skyhawk-hävittäjää
Tyyppi:  matkustajalentokone
Alkuperämaa:   Yhdysvallat
Valmistaja:  Convair
Ensilento:  27. tammikuuta 1959
Esitelty:  1959
Valmistusmäärä:  65 
Valmistusvuodet:  1959–1962
Convair 880 oli Convairin valmistama suihkumoottorimatkustajalentokone. Se suunniteltiin kilpailemaan Boeing 707:n ja Douglas DC-8:n kanssa olemalla näitä pienempi ja nopeampi, mutta tämä kompromissi ei saanut aikaan suosiota; lentoyhtiöt eivät olleet kiinnostuneet koneesta pienemmän matkustajakapasiteetin takia. Ainoastaan 65 kappaletta valmistettiin vuosina 1959–1962, ja General Dynamics vetäytyi lopulta matkustajalentokonemarkkinoilta tultuaan siihen tulokseen, että 880-projekti oli epäonnistunut. 880:n pitempi ja nopeampi versio oli Convair 990.
Käyttäjät > Siviilikäyttö

Alaska Airlines
Delta Air Lines
Trans World Airlines
Northeast
VIASA
Swissair
Cathay Pacific
Japan Air Lines
Civil Air Transport
Airtrust Singapore
Air Viking
Four Wings Inc.
Indy Air
Freelandia Travel Club
Central American Airways
Inair Panama
LatinCarga
Groth Air
Monarch (USA)
Profit Express
SECRA
Käyttäjät > Sotilaskäyttö

Yhdysvallat
Yhdysvaltain laivasto (Yksi kappale hävittäjien tankkauslentokoneena)
Tekniset tiedot

Lähde: lähde?
Yleiset ominaisuudet
Miehistö: 3
Matkustajat: 88–110
Pituus: &&&&&&&&&&&&&039.042000039,42 m
Kärkiväli: &&&&&&&&&&&&&036.058000036,58 m
Korkeus: &&&&&&&&&&&&&011.&&&&0011 m
Tyhjäpaino: &&&&&&&&&&042000.&&&&0042 000 kg
Suurin lentoonlähtöpaino: &&&&&&&&&&083000.&&&&0083 000 kg
Voimalaite: &&&&&&&&&&&&&&04.&&&&004 × General Electric CJ-805-3 -suihkumoottoria; &&&&&&&&&&&&&052.085000052,85 kN  per moottori
Suoritusarvot
Lentomatka: &&&&&&&&&&&05120.&&&&005 120 km
Lakikorkeus: &&&&&&&&&&010700.&&&&0010 700 m
Aiheesta muualla

Kuvia tai muita tiedostoja aiheesta Convair 880 Wikimedia Commonsissa
Hvoinyi

Ilmakuva Hvoinyistä.
Hvoinyi (ven. Хвойный, Hvoinyi) on Belomorskin piiriin kuuluva kylähallintoalue (ven. Хвойнинская сельская администрация, Hvoininskaja selskaja administrtsija) ja sen keskuskylä Karjalan tasavallassa Venäjällä.
Hvonyin kylähallintoalue käsittää suunnilleen entisen Laapinan kunnan alueen. Hvoinyin kylähallintoalue sijaitsee Belomorskin piirin eteläosassa Segežan piirin vastaisella rajalla. Se rajoittuu pohjoisessa Suman kylähallintoalueeseen, idässä Virantajärven asutushallintoalueeseen ja lännessä Kesäjoen asutushallintoalueeseen. Vuonna 1987 kylähallintoalueella oli 600 asukasta. Kylähallintoalueeseen kuuluvat kylät ovat Hvoinyi (keskuskylä), Vorensi, Laapina ja Sumajärvi.
Hvonyin kylä sijaitsee Ala-Sumajärven pohjoisrannalla Sumajoen niskassa. Matkaa piirin hallintokeskukseen Belomorskiin tulee 87 kilometriä. Vuonna 1996 kylässä oli 500 asukasta, jotka saavat elantonsa pääasiassa metsätöistä. Hvoinyin kylä on varsin nuori, se on perustettu vuonna 1951.
Hvalynskin kulttuuri

Hvalynskin kulttuuri oli kuparikautinen kulttuuri noin 5000–4500 eaa., joka edelsi Ukrainan arojen niin sanottuja kurgaanikulttuureja. Tämän kulttuurin löytöjä on tehty Volgan varrelta Saratovin alueelta, Hvalynskistä, Sredny Stogin kulttuurin alueen itäpuolelta.
Kulttuurin jälkeen tuli Jamnan kulttuuri. Jotkut väittävät kulttuurin varhaisvaiheen olleen samanaikainen Samaran kulttuurin kanssa. Kulttuuri jätti kalmistoja, joissa kuolleet olivat yleensä yksittäishaudoissa, mutta joissain viisikin samassa haudassa. Joissain haudoissa oli kivikammio. Haudoissa oli karjaa ja hevosia hautalahjoina, mikä viittaa indoeurooppalaisiin. Erityisiä tavallista suurempia päälliköiden hautoja ei ollut, vaikka hautalahjoissa näyttää ilmenevän varallisuuserojen kasvu aikaisemmasta.lähde?
Naltšikista on löydetty suuri maakumpu, johon oli tehty 126 yksittäistä hautausta.